Tallinna politseiprefektuuri pressiesindaja Kristi Künnapas ütles BNS-ile, et Tallinna aseprefekt Peeter Moora kohtus esmaspäeval ürituse korraldajatega ning ürituse toimumine kooskõlastati mitmel lisatingimusel. Künnapase sõnul oli üheks tingimuseks, et üritusel ei tohi müüa mingisugust alkoholi. Samuti tuleb korraldajatel organiseerida kella kümneks lauluväljaku juurde bussid, mis viivad õhtul kella üheteistkümneks alaealised lapsed Tallinna kodudesse laiali. Politsei esitas tingimusi ka liiklus- ning parkimiskorralduse kohta.